R E P U B L I K A H R V A T S K A

KARLOVAČKA ŽUPANIJA

**OSNOVNA ŠKOLA BARILOVIĆ**

Barilović 96, 47252 Barilović

OIB: 35452176334

Tel: 047/847-191

E-mail: ured@os-barilovic.skole.hr

KLASA :003-06/20-03/

URBROJ :2133-34-20-01

Barilović, 20. ožujka 2020. godine

 Na temelju članka 7. stavka 2 Zakona o radu (NN 93/14., 127/17. i 98/19), članka 98. Statuta OŠ Barilović i Upute Ministarstva znanosti i obrazovanja KLASA: 602-01/20-01/00178, URBROJ: 533-01-20-0002 od 19. ožujka 2020. godine ravnateljica Osnovne škole Barilović, Vesna Car donosi:

**O D L U K U**

**o obavljanju rada kod kuće**

**I**

Zbog sprečavanja širenja COVID-19 bolesti na radnom mjestu, u razdoblju od 20. ožujka 2020. pa sve do opoziva ove Odluke učitelji i stručni suradnici i pomoćnici u nastavi će raditi od kuće i to u skladu s tehničkim mogućnostima o čemu će svi dati pisanu izjavu na obrascu koji je sastavni dio ove Odluke.

Rad učitelja, stručnih suradnika i pomoćnika u nastavi radi provođenja nastave na daljinu odvija se u uobičajenom opsegu radnog vremena.

Obaveze učitelja i stručnih suradnika su:

* osigurati kontakte i način komunikacije (virtualna učionica, telefon, e-mail) – učitelj je dužan svaki dan biti dostupan barem određeno vrijeme u virtualnoj školskoj zbornici,
* obvezno održavanje nastave na daljinu u uobičajenom opsegu radnog vremena,
* obvezna priprema sadržaja, održavanje komunikacije s učenicima, roditeljima, školom i Ministarstvom znanosti i obrazovanja te davanje povratne informacije učenicima i roditeljima,
* sudjelovanje u drugim aktivnostima prema uputi ravnatelja i MZO-a.

**II**

Spremačica i spremač, domar i kuharica u matičnoj školi radit će svaki dan jedan prema dogovoru u radnom vremenu od 8.00 do 12.00 sati.

Spremačica na područnim školama radit će jednom tjedno prema dogovoru u radnom vremenu od 8.00 do 12.00 sati.

Tajnica će raditi od kuće i dva puta tjedno, utorkom i četvrtkom u školi u radnom vremenu od 8.00 do 12.00 sati.

Voditeljica računovodstva će raditi od kuće i jednom tjedno, ponedjeljkom u školi u radnom vremenu od 8.00 do 12.00 sati.

Ravnateljica škole je dostupna cijeli dan, a po potrebi će dolaziti u školu.

**III**

Iznimno od točke I. i II. ove Odluke rad u školi odvijat će se u slučaju prihvata djece koja pohađaju razrednu nastavu ako oba zaposlena roditelja nemaju drugu mogućnost zbrinjavanja djece.

Ostali nužni poslovi su poslovi održavanja i kontrole centralnog grijanja u matičnoj školi, poslovi čišćenja škole koji su nužni za rad provođenja mjera zaštite sprječavanja širenja zaraze te poslovi koji su žurni radi ostvarivanja prava učitelja, roditelja i radnika Škole.

Poslovi iz stavka 2. ove točke provode se samo s nužnim osobljem vodeći računa o kriterijima rizičnosti (zdravstveno stanje, blizina i način dolaska na posao, obaveze radnika o brizi za starije i nemoćne osobe).

**IV**

Ravnateljica je odgovorna osoba za provođenje mjera zaštite sprečavanja širenja zaraze kao i za provođenje poslova iz ove Odluke.

**V**

Radnici potpisuju izjavu da imaju uvjete za rad kod kuće u skladu s uputom Ministarstva znanosti i obrazovanja KLASA: 602-01/20-01/00178, URBROJ: 533-01-20-0002 od 19. ožujka 2020. godine.

Izjava je sastavni dio ove odluke.

**VI**

Ova odluka stupa na snagu danom donošenja i primjenjuje se do opoziva. Ova odluka objavljuje se na mrežnoj stranici škole i dostavlja svim radnicima Škole.

 **Ravnateljica OŠ Barilović**

 **Vesna Car**